section_heading: Povijest
paragraph_text: mini|lijevo|Stara jezgra grada Paname, Casco Antiguo mini|lijevo|Željeznički kolodvor u Panami 1920-ih mini|lijevo|Panamci prosvjeduju na granici sa „Zonom kanala”. Fotografija je snimljena s teritorija SAD-a 9. siječnja 1964. god. Grad Panamu je osnovao Španjolac Pedro Arias Davila 15. kolovoza 1519. godine nekih 10-ak km istočno od sadašnje gradske jezgre, tzv. Casco Antiguo. Biskupiju Santa María de La Antigua del Panamá uspostavio je papa Leo X. 1513. godine. Dana 15. kolovoza 1521. godine grad je dobio današnje ime i grb. Otkrićem Carstva Inka u Peruu, grad je ubrzo postao važno trgovačko središte, a bogatstva Inka odavde su prevožena u Europu. God. 1671. ga je uništio engleski gusar Henry Morgan, nakon čega ga je obnovio 5 km jugozapadno od Starog grada, na današnjem položaju. Ruševine nekadašnjeg naselja još uvijek postoje i zovu se Panamá la Vieja (Stara Panama). Nakon što su grad opljačkali brojni gusari u godinama koje su uslijedile, grad se oporavio zahvaljujući svom povoljnom položaju za trgovinu što je doprinijelo daljem razvoju grada. Oko stare jezgre građene u stilu španjolskih kolonizatora iznikao je moderan grad koji je 1903. godine proglašen za glavni grad države.